armvectores/hy_wikipedia_2023 huggingface dataset:
Վասիլի Ալեքսանյան

Վասիլի Ալեքսանյան (դեկտեմբերի 15, 1971(1971-12-15), Մոսկվա, ԽՍՀՄ - հոկտեմբերի 3, 2011(2011-10-03), Գորկի-2 (գյուղ, Օդինցովսկի շրջան), Օդինցովսկի շրջան, Մոսկվայի մարզ, Ռուսաստան), ռուսահայ փաստաբան, գործատեր և ՅՈՒԿՕՍ ընկերության նախկին փոխնախագահ, ով 2006 թվականին կալանավորվել էր ՅՈՒԿՕՍ–ի գործով և ում նկատմամբ Ռուսաստանի գլխավոր դատախազությունը քրեական գործ էր հարուցել։ ՔՕ երկու հոդվածի հատկանիշներով՝ դրամական միջոցների լվացում և ուրիշի ունեցվածքի հափշտակում դատախազության տվյալներով՝ Ալեքսանյանը հափշտակել էր ռուսական Томскнефть ընկերության ունեցվածքը, ինչպես նաև մի քանի նավթարդյունահանման և նավթավերամշակման ընկերությունների ակցիաներ։ Ալեքսանյանի մոտ քաղցկեղ էր հայտնաբերվել, իսկ անազատության մեջ գտնվելու ժամանակ նրա առողջական վիճակը կտրուկ վատացել էր։ Վասիլի Ալեքսանյանը ազատ արձակվեց միայն 2008 թվականին՝ 50 միլիոն ռուբլի գրավի դիմաց։ Մահացել է 2011 թվականի հոկտեմբերի 3-ին։


== Ծանոթագրություններ ==
Ռիու Գրանդի դու Նորտիի մարզ

Ռիու Գրանդի դու Նորտի (պորտ.՝ Mesorregião Central Potiguar) վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 374 364 մարդ 2006 թվականի տվյալով։ Զբաղեցված տարածքը 15 810,436 կմ²։ Բնակչության խտությունը 23,7 մարդ/կմ²։


== Վիճակագրություն ==
Համախառն ներքին արտադրանքը կազմել է 1 778 331 819,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4885,98 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,686
Ածխածնի ենթախումբ

Ածխածնի ենթախումբ` Մենդելեևի պարբերական համակարգի 4-րդ խմբի տարրեր։ Ածխածին(C), սիլիցիում(Si), գերմանիում(Ge), անագ(Sn) և կապար (Pb) տարրերը կազմում են տարրերի պարբերական համակարգի 4-րդ խումբը, որը սովորաբար անվանում են ածխածնի ենթախումբ։ Այս տարրերից ածխածինն ու սիլիցիումը ոչ մետաղներ են, գերմանիումը միջանկյալ տեղ է զբաղեցնում, իսկ անագն ու կապարը մետաղներ են։
Այս ենթախմբի տարերրի ատոմի արտաքին էներգիական մակարդակում առկա է չորսական էլեկտրոն, որոնցից երկուսը զույգված են, իսկ մյուս երկուսը` չզույգված։ Միացություններ առաջացնելիս այդ ատոմները հիմնական վիճակից անցնում են գրգռված վիճակի, որը համապատասխանում է չզույգված չորս էլեկտրոնին։ Այդ իսկ պատճառով տվյալ ենթախմբի տարրերի ատոմներն այլ տարրերի ատոմների հետ հիմնականում 4 կովալենտային կապ են առաջացնում՝ համապատասխան միացություններում -4-ից +4 օքսիդացման աստիճաններ դրսևորելով։ Ըստ որում՝ 4-րդ խմբի տարրերն իրենցից ավելի փոքր են էլեկտրաբացասականությամբ տարրերի, օրինակ մետաղների հետ միացություններում բացասական օքսիդացման աստիճան են դրսևորում։ Իսկ իրենցից ավելի մեծ էլեկտրաբացասականությամբ տարրերի, օրինակ՝ թթվածնի կամ ֆտորի հետ առաջացրած միացություններում 4-րդ խմբի տարրերը հիմնականում +2 և +4 օքսիդացման աստիճաններ են դրսևորում՝ CO, CF: 4-րդ խմբի տարրերի բարձրագույն օքսիդներն են RO, որտեղ R-ն այդ խմբի ցանկացած տարր է։ Այդ օքսիդներն համապատասխանում են HRO թույլ, անկայուն թթուներ, ընդ որում, կարգաթվի մեծացման հետ, դրանց թթվային հատկություններն ավելի ու ավելի են թուլանում։ 4-րդ խմբի տարրերն առաջացնում են RH բանաձևով ներկայացվող գազային ջրածնային միացություններ, որոնց կայունությունը CH- SiH շարքում կտրուկ նվազում է, իսկ կապարն արդեն ջրածնային միացություն չի առաջացնում։


== Գրականություն ==
Լ.Ա.Սահակյան - Քիմիա, 2014, Տիգրան Մեծ հրատարակչություն
Պաշտպանություն

Պաշտպանություն, մարտական գործողության տեսակ։ Կիրառվում է հակառակորդի հարձակումը խափանելու կամ կասեցնելու, նրան կորուստներ պատճառելու, գրաված դիրքերը պահելու և հարձակման համար պայմաններ ստեղծելու նպատակով։ Մովորաբար պաշտպանությանյան են անցնում ոչ բարեհաջող պայմաններում, եղ՝ պահանջվում է կենտրոնացնել ուժերը ժամանակ շահել հարձակման համար։ Պաշտպանությունը կազմակերպվում է նախապես կամ հակառակորդի հակահարձակման ընթացքում։


== Պաշտպանության տեսակներ ==
Պաշտպանությունը կարող է լինել դիրքային (հիմնական և առավել հաճախ կիրառվող) ու զորաշարժային։


=== Դիրքային պաշտպանություն ===
Դիրքային պաշտպանությունը իրականացվում է տեղանքի (նախապես նախապատրաստված շրջանների) համառ պաշտպանությամբ և կիրառվում է առավելապես այն ուղղություններում, որտեղ տարածքի կորուստն անթույլատրելի է։


=== Զորաշարժային պաշտպանություն ===
Զորաշարժային պաշտպանությունը կիրառվում է այն դեպքում, երբ անհրաժեշտ է հակառակորդին կորուստներ պատճառել, ժամանակ շահել սեփական ուժերը վերադասավորել, հակառակորդին ստիպել, որ հարձակվի այն ուղղությամբ, ոշտեղ նախապատրաստված է կայուն դիրքային պաշտպանությունը, կամ հակառակորդին ներքաշել այնպիսի շրջան, որտեղ նրա ջախջախման համար կան իշական հնարավորություններ։


== Կանխամտածված և հարկադրված պաշտպանություն ==
Պաշտպանությունը կարող է լինել կանխամտածված և հարկադրված, կազմակերպվել մարտական գործողություններից առաջ կամ մարտի ընթացքում։ Ռազմական ստորաբաժանումների անցումը պաշտպանության հնարավոր է իրականացնել հակառակորդի անմիջական շփման բացակայության կամ առկայության պայմաններում։
Պաշտպանության (կապված խնդիրների, ուժերի և միջոցների հետ) կարող է ունենալ ռազմավարական, օպերատիվ և մարտական նշանակություն։ ժամանակակից պայմաններում պաշտպանությունը (հակամիջուկային, հակահրետանային, հակատանկային և հակաօդային առումով) պետք է լինի մշտական կայուն։ Հաջող պաշտպանության կարևորագույն պայմաններն են զորքերի բարոյական և մարտական բարձր հատկությունները, նրանց տոկունությունը։


== Պաշտպանությունը Արցախյան պատերազմում ==
Ղարաբաղյան պատերազմում կարևորագույն նշանակություն և դեր է ունեցել պաշտպանության կազմակերպումը և իրականացումը։ Ուսանելի է Մարտունիի շրջանի պաշտպանությանը, որը կազմակերպել և իրականացրել է Մ. Մելքոնյանը՝ ռազմական բոլոր ստորաբաժանումներում ապահովելով բարձր կարգապահություն և բաորյահոգեբանական կայուն վիճակ։
1992 թվականին, երբ ադրբեջանական ստորաբաժանումները հաջողությունների էին հասել գրեթե բոլոր ռազմաճակատներում, Մարտունիի շրջանում հակառակորդը կրել է անհաջողություններ, շրջանի ազատագրումից հետո հայկական ուժերն անցել են հակահարձակման և վերացրել Աղդամում ու նրա շրջակայքում տեղադրված թշնամու ռազմական հենակետերը։
1248

1248 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1248 թվականն է, 
XIII դարի 48-րդ տարին։


== Դեպքեր ==


== Ծնունդներ ==


== Մահեր ==
Ժաննա Տեր-Խաչատրյան

Ժաննա Տեր-Խաչատրյան (1930, Փարիզ), հայ խեցեգործ։


== Կենսագրություն ==
Սովորել է Մարսելի գեղարվեստի ուսումնարանում։ Փարիզում և Մարսելում մասնակցել է ցուցահանդեսների։ 1952 թվականին Մարսելում բացել է անհատական ցուցահանդես։ Բազմաթիվ խեցեգործական իրերի հեղինակ է։


== Ծանոթագրություններ ==
ՄԱԿ-ի Անվտանգության խորհրդի ընտրություններ (հունվար 1946)

Առաջին ընտրությունները ՄԱԿ - ի Անվտանգության խորհրդի տեղի են ունեցել հունվարի 12 - 1946 թ - ին ՄԱԿ - ի Գլխավոր ասամբլեայի է Westminster կենտրոնական տանը Westminster, Լոնդոնում, Մեծ Բրիտանիա. Ընտրությունների ժամանակ, ընտրեց վեց ոչ մշտական ​​ՄԱԿ - ի Անվտանգության խորհուրդը ՄԱԿ - ի.
Նոր ոչ մշտական ​​անդամներ ընտրվում են ՄԱԿ - ի Անվտանգության խորհրդի 2 տարի Ավստրալիա, Բրազիլիա, Եգիպտոս, Մեքսիկա, Նիդերլանդներ և Լեհաստան.


== Թեկնածուներ ==
Ընդհանուր առմամբ եղել են 18 թեկնածուներ վեց տեղեր.


== Ծանոթագրություններ ==
Լեռնահովիտ քարային կուտակումներ

Անվան այլ կիրառումների համար տե՛ս՝ Լեռնահովիտ (այլ կիրառումներ)Լեռնահովիտ քարային կուտակումներ, քարային կուտակումներ, բնության հուշարձան Հայաստանի Հանրապետությունում։ Բնության հուշարձանը գտնվում է Կոտայքի մարզի Ֆանտան գյուղից 4-5 կմ հարավ-արևելք՝ «Թեզխարաբ» գյուղատեղիի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
(6891) Տրիկոնիա

(6891) Տրիկոնիա (անգլ.՝ Triconia), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 23-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,687382 ա. մ., առավելագույնը մոտենում է 2,5164 ա. մ. հեռավորության վրա և հեռանում 2,8583 ա. մ.։ Արեգակի շուրջ մեկ ամբողջական պտույտ է կատարում 1609,14 երկրային օրվա ընթացքում, իր ուղեծրով շարժվելով միջինում 0,223723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6891) Տրիկոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սնեժկովա Բալկա

Սնեժկովա Բալկա (ուկրաիներեն՝ Сніжкова Балка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Սնեժկովա Բալկա գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամերիկյան սարսափ պատմություն: Նյու Յորք

«Ամերիկյան սարսափ պատմություն։ NYC», FX հեռուստաընկերությամբ հեռարձակվող «Ամերիկյան սարսափ պատմություն» անտոլոգիական հեռուստասերիալի 12-րդ եթերաշրջանը, որի հեղինակներն են Ռայան Մերֆին և Բրեդ Ֆելչաքը, պրեմիերան կայացել է 2022 թվականի հոկտեմբերի 19-ին։ Վերնագիրը ներկայացվել է որպես NYC:
Նախկին եթերաշրջաններից վերադարձած դերասաններն են՝ Բիլլի Լուրդը, Այզեք Քոլ Փաուելը, Զաքարի Քուինտոն, Սանդրա Բերնհարդը, Փեթի Լյուպոնը, Դենիս Օ'Հերը, Լեսլի Գրոսմանը, Ռեբեկա Դայանը, Նիկո Գրեթհեմը և Դոթ-Մեր Ջոնսը, նորեկներից են Ջո Մանտելլոն, Ռասել Թովին և Չարլի Քարվերը։


== Դերասանական կազմ ==


=== Հիմնական կազմ ===
Ջո Մանտելլո՝ Ջինո Բարելի
Բիլլի Լուրդ՝ Հաննա
Զաքարի Քուինտո՝ Սեմ
Ռասել Թովի՝ Պատրիկ Ռիդ
Լեսլի Գրոսման՝ Բարբարա Ռիդ
Չարլի Քարվեր՝ Ադամ Քարփենթեր
Սանդրա Բերնհարդ՝ Ֆրեն
Այզեք Քոուլ Փաուել՝ Թեո Գրեյվս
Դենիս Օ'Հեր՝ Հենրի
Փեթի Լյուպոն՝ Քեթի


=== Հյուր ===
Ռեբեկա Դայան՝ Ալանա
Քոլ Փեն՝ Մարկ Մարզարա
Գիդեոն Գլիք
Սիս՝ Դոնըվեյ
Նիկո Գրեթհեմ՝ Դենիս Քալիոփ
Դոփ-Մերի Ջոնս
Հեյլ Էփլմեն
Քայլի Բելտրան՝ Մորիս
Քլարա ՄաքԳրեգոր
Մեթյու Բիշոփ՝ Մեծ Հայրիկ
Լի Աարոն Ռոսեն՝ Կապիտան Ռոս


== Էպիզոդներ ==


== Արտադրություն ==


=== Զարգացում ===
2020 թվականի հունվարի 9-ին «Ամերիկյան սարսափ պատմություն» հեռուստասերիալը երկարացվել է մինչև 13-րդ եթերաշրջանը։ 2022 թվականի փետրվարին FX-ի տնօրեն Ջոն Լանդգրաֆը հայտարարել է, որ 12-րդ եթերաշրջանը ունենալու է ընդամենը մեկ պատմություն, ի տարբերություն երկակի տեսակի և այն լինելու է տարբեր ժամանկահատվածներում։ 2022 թվականի սեպտեմբերի 29-ին եթերաշրջանի պաշտոնական անվանումը հայտարարվել է՝ New York City և պրեմիերան նշանակվել է 2022 թվականի հոկտեմբերի 19-ին։ 2022 թվականի հոկտեմբերի հոկտեմբերի 6-ին եթերաշրջանի մասին հրապարակվել է սոցիալական տարբեր կայքերում։


=== Նկարահանումներ ===
Նկարահանումները սկսվել են 2022 թվականի հունիսի 14-ին Նյու Յորքում։


== Թողարկում ==
Պրեմիերան կայացել է հոկտեմբերի 19-ին։ Հեռուստասերիալի շրջանակում առաջին անգամ նույն շաբաթում թողարկվել է միանգամից երկու էպիզոդ։


== Ծանոթագրություններ ==


== Արտաքին հղումներ ==
Եթերաշրջանի պաշտոնական կայքէջը
Ռաբաթ (այլ կիրառումներ)

Ռաբաթ, կարող է վերաբերել՝

Ռաբաթ - գյուղ Արևմտյան Հայաստանում, Էրզրումի վիլայեթի Էրզրումի գավառում
Ռաբաթ - գյուղ Արևմտյան Հայաստանում, Էրզրումի վիլայեթի Թորթումի գավառակում
Ռաբաթ - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Ռաբաթ - գյուղ Արևմտյան Հայաստանում, Բիթլիսի վիլայեթի Խուլփի գավառակում
609

609 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 609 թվականն է, 
VII դարի 9-րդ տարին։


== Դեպքեր ==


== Ծնունդներ ==


== Մահեր ==
Ճապկուտ (Գեղարքունիքի մարզ)

Ճապկուտ (նախկինում՝ Ջըվիխլը, ադրբ.՝ Cıvıxlı), գյուղ Գեղարքունիքի մարզի Ճամբարակ խոշորացված համայքնի կազմում։ Նախկինում գտնվում էր ՀԽՍՀ Կրասնոսելսկի շրջանի կազմում, տեղակայված է Ճամբարակ քաղաքից 16 կմ հյուսիս արևմուտք, Գետիկ գետի ձախ կողմում։ 1979 թվականին ուներ 360 բնակիչ, իսկ 1989-ին՝ առկա բնակչություն չուներ և միավորված էր Այգուտի տնտեսությանը։


== Ծանոթագրություններ ==
Սակրոնդ

Սակրոնդը (Sacrond), նախկին Սուորնը (Sworn), բլեք մետալի խումբ է Հայաստանից։


== Պատմություն ==
Խումբը հիմնվել է 2004 թվականին Մայերի և Ալեքսի կողմից։ Երկու դեմո-ալբոմներ ձայնագրելուց հետո խմբին են միանում Մարիամը, Կորյունը և Inheller-ը, և այս կազմով 2006 թվականին նրանք ձայնագրում են Tended High ալբոմը, որը թողարկվում է Haarbn լեյբլի կողմից։
2010 թվականի մայիսի 14-ի մենահամերգում խումբը պաշտոնապես հայտարարեց, որ անունը Սոուրնից (Sworn) Սակրոնդ (Sacrond) է փոխում։


=== Ընթացիկ անդմաներ ===
Վլադիմիր Մելիքյան -- կիթառներ, վոկալ (2004-ներկա) 
Ալեքսանդր Ամիրյան -- բաս կիթառ, վոկալ(2004-ներկա) 
Վարդան Հարությունյան -- Ստեղնաշարեր (2006-ներկա) 
Կորյուն Բոբիկյան -- հարվածային գործիքներ (2006-ներկա) 


=== Անցյալ անդամներ ===
Inheller -- վոկալ (2004) 
Մարիամ -- Ստեղնաշարեր (2005-2006) 
Արսեն Հակոբյան -- վոկալ (2006-2008) 
Սևադա -- կիթառներ (2008-?) 


== Սկավառակագրություն ==
2005 - The Rise
2006 - ...Of Euphoria
2006 - Tended High
2007 - Twilight
2008 - Live 2007


== Ծանոթագրություններ ==


== Արտաքին հղումներ ==

«Myspace: Sworn (անգլերեն)»։ Վերցված է 2009 թ․ հունվարի 19 (չաշխատող հղում)
Միջելդի

Միջելդի, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 9 կմ հյուսիս-արևմուտք, Արաքսի ավազանի գետակներից մեկի ափին։ Մտնում էր Վերին Բասենի կազմի մեջ։


== Բնակչություն ==
XX դարի սկզբին ուներ 50 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Պատմամշակութային կառույցներ ==
Միջելդին ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆիբի (Սատուրնի արբանյակ)

Ֆիբի (լատ.՝ Phoebe, հին հունարեն՝ Φοίβη), Սատուրնի արբանյակն է, հայտնաբերվել է Ուիլյամ Փիքերինգի կողմից 1899 թվականին։


== Հղումներ ==
Հայտնաբերվեց Սատուրնի արբանյակ Ֆիբին ֊ դասարան․ամ Archived 2016-09-04 at the Wayback Machine.
Կանանոց

Կանանոց  կամ հարեմ (արաբ․՝ حرم‎‎ - հարեմ - խարամ, արգելված) կամ տիկնունի (իտալերեն՝ seraglio - «պարիսպ, կենդանաբանական այգի»), մուսուլմանների հարուստ տներում կանանց արգելափակված հարկաբաժինը, փոխաբերական իմաստով՝ նաև տանտիրոջ բոլոր կանանց ու հարճերի ամբողջությունը։ Հարեմի կանանց անվանում էին խուրամ։


== Ստուգաբանություն ==
«Հարեմ» բառը գալիս է արաբական «խարամ» (արաբ․՝ حرم‎‎, չպետք է շփոթել արաբ․՝ حرام‎‎, որը նույն արմատն է, և նշանակում է «արգելված»), որը նշանակում «արգելված, սրբազան վայր»։
Մեկ այլ հարեմի անվանումը՝ տիկնունի, մտածել էին իտալացիները, ովքեր իրենց հերթին փոխ են վերցրել պարսկերենից։ Այդ տերմինը նշանակում է ոչ միայն կանանոց («haremlik»), այլ նաև համալիր շենք, որը պատկանում է սուլթանին։


== Հարեմի տիրակալներ ==

Պարսկաստանում, Աֆղանստանում, նախաքրիստոնեական Հայաստանում և այլուր միապետների, բարձրաստիճան անձանց ու հարուստների մեծ կանանոցերը հսկում էին ներքինիները, և սպասարկում սպասուհի կանայք։ Բացի ամուսնուց ու նրա որդիներից՝ մնացած տղամարդկանց մուտքը կանանոց արգելված էր։ Հնում արշավանքների և հեռավոր ճամփորդությունների ժամանակ միապետներն ու բարձրաստիճան անձինք իրենց հետ վերցնում էին նաև կանանոցերը։ Ըստ Ղուրանի՝ մուսուլմանը կարող էր ունենալ մինչև չորս օրինական կին, թուրքական սուլթանին թույլատըրվում էր ունենալ անսահման քանակությամբ հարճեր, սակայն օրինական կանանց թիվը չպետք է անցներ յոթից։ Նրանցից առաջինը Կանանոցում համարվում էր սուլթանին անդրանիկ արու զավակ պարգևողը։ Սուլթանի կանանոցում կարող էին ընդգըրկվել միայն մեծահարուստների տներում դաստիարակված գեղեցկուհի ստրկուհիներ (մեծ մասամբ՝ օտարազգի աղջիկներ)։ Սուլթանի մահից հետո նրա արու զավակների մայրերը տեղափոխվում էին «հին պալատում» ապրելու, իսկ աղջիկներ ծնած կանայք կարող էին հեռանալ և ամուսնանալ։ 20-րդ դարի 20-ական թվականներին՝ շնորհիվ տնտեսական և մշակութային առաջընթացի, դեմոկրատիայի զարգացման, կանանց պայքարի ծավալման և բազմակնության արգելման (Թուրքիայում՝ 1926 թվականին), վերացան նաև կանանոցերը։


== Կենդանիների մոտ ==
Հարեմը նաև անվանում են իգական սեռի ներկայացուցիչները արական սեռի կողքին, հոմոգամետ կենդանիների տեսակ;


== Արվեստում ==

		
		


== Ծանոթագրություններ ==


== Գրականություն ==
Норман Пензер Гарем. История, традиции, тайны / Пер. с англ. О.И. Миловой. — Москва: Центрполиграф, 2007. — 303 с. — ISBN 978-5-9524-2855-3
Джеймс Клуг История гарема в культурах народов мира. — Смоленск, 2004.
Возникновение, становление такого явления как гарем. Жизнь в гареме, обычаи. — BigBord.net.
Хью Кеннеди Двор Халифов. — Москва: Хранитель, 2007. — 412 с. — ISBN 9785170457304
Казиев Ш. М. Повседневная жизнь восточного гарема. — Молодая гвардия, 2006. — 265 с. — (Живая история: Повседневная жизнь человечества). — ISBN 9785235028531


== Արտաքին հղումներ ==
Harem in the Ottoman Empire (English)
Ottoman Harem Archived 2012-12-18 at the Wayback Machine.
Sigiriya and Kasyapa's Harem (Orodha)
Sigiriya Frescoes depicting women of the Harem
Some paintings of harems Archived 2007-02-07 at the Wayback Machine.
Popular culture depictions of harems
Harem Novel From Aslı Sancar
Աֆանասովկա (այլ կիրառումներ)

Աֆանասովկա, կարող է վերաբերել՝

Աֆանասովկա - գյուղ Ռուսաստանի Լիպեցկի մարզի Լիպեցկի շրջանի կազմում։
Աֆանասովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Վիլլա Պարկ

«Վիլլա Պարկ» (անգլ.՝ Villa Park), ֆուտբոլային մարզադաշտ Անգլիայի Բիրմինգհեմ քաղաքի Ասթոն թաղամասում։ 1897 թվականից «Աստոն Վիլլայի» տնային դաշտն է։ Ըստ ՈՒԵՖԱ-ի դասակարգման՝ մարզադաշտն ունի 4-րդ կարգ, այստեղ անց են կացվել Անգլիայի հավաքականի 16 միջազգային հանդիպում՝ բարձր մակարդակով։ Առաջին միջազգային հանդիպումը տեղի է ունեցել 1899 թվականին, վերջինը՝ 2005 թվականին։ Վիլլա Պարկը Անգլիայի առաջին մարզադաշտն է, որտեղ միջազգային հանդիպումներ են անց կացվել 3 դար շարունակ։ Վիլլա Պարկը 1999 թվականին հյուրընկալեց Գավաթների գավաթակրի եզրափակիչը, որտեղ հանդես էին գալիս Ռեալ Մայորկան և Լացիոն (1-2)։ Վիլլա Պարկը հյուրընկալել է Անգլիայի ֆուտբոլի գավաթի ավելի շատ կիսաեզրափակիչ, քան մեկ այլ մարզադաշտ՝ ընդհանուր առմամբ այստեղ անց է կացվել 55 հանդիպում։
1897 թվականին Աստոն Վիլլան տեղափոխվեց Aston Lower Grounds։ Իր պատմության ընթացքում մարզադաշտը բազմիցս վերակառուցվել է և նորացվել։ Ակումբը թույլտվություն ունի մեծացնել Վիլլա Պարկի տարողունակությունը 42 682-ից 50 000։
Նախքան 1914 թվականը հեծանվահրապարակ կար, որտեղ անց էին կացվում հեծանվավազքեր և ատլետիկայի մրցումներ։ Բացի ֆուտբոլային միջոցառումներից մարզադաշտում կազմակերպվում են նաև համերգներ, բոքսի և ռեգբիի մրցումներ։ 2012 թվականին Վիլլա Պարկը հյուրընկալեց Անգլիայի ֆուտբոլի սուպերգավաթի հանդիպումները, քանի որ Ուեմբլի մարզադաշտն այդ ժամանակ զբաղված էր՝ Ամառային օլիմպիական խաղերի շրջանակներում ֆուտբոլի առաջնության կազմակերպմամբ։


== Ծանոթագրություններ ==


== Արտաքին հղումներ ==
Վիլլա Պարկի լուսանկարները Flickr կայքում
Stadium Guide Article (անգլ.)
Էրիգոնեի ընտանիք

Էրիգոնեի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (163) Էրիգոնե։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Հայ կաթողիկե եկեղեցու Ալ-Կամիշլիի թեմ

Հայ կաթողիկե եկեղեցու Ալ–Կամիշլիի թեմը Հայ կաթողիկե եկեղեցու ենթակա թեմ է, որտեղ իշխում է հայոց ծիսակարգը՝ հայոց լեզուով մատուցվում է Հայոց պատարագը։ Այն մտնում է Կիլիկիո Հայոց կաթողիկե եկեղեցու պատրիարքի «Կիլիկիա» անձնական եկեղեցական դիոցեզի մեջ, և գտնվում է ներկայիս Սիրիա պետության տարածքում։
Հայ կաթողիկե եկեղեցու Ալ–Կամիշլիի թեմի մայր տաճարը և եպիսկոպոսական նստավայրը հանդիսանում է Ալ–Կամիշլիի սուրբ Հովսեփի տաճարը (անգլ.՝ the Cathedral of Saint-Joseph, in Qamishli)։


== Պատմություն ==
Հայ կաթողիկե եկեղեցու Ալ–Կամիշլիի թեմը հիմնադրված է 1954 թվականի հունիսի 29–ին՝ որպես Ալ–Կամիշլիի թեմ (դիոցեզ), այն տարածքում, որը առանձնացվել էր այն ժամանակվա Հայ կաթողիկե եկեղեցու Մարդինի թեմից (ներկայումս միայն տիտղոսն է մնացել)։


== Եպիսկոպոսների հերթագայություն ==
(բոլորը Հայոց ծիսակարգով)

Ալ–Կամիշլիի ենթակա հոգևոր առաջնորդներ (եպիսկոպոսներ)Հովսեփ Գեննագի կամ Յովսէփ Ճենանճի, Joseph Gennangi (1954.10.21 – 1972.11.20); տիտղոսը՝ Հայոց Ադանայի եպիսկոպոս (գահակալել է 1972.11.20 – վախճանվել՝ 1981.10.22)
Գրիգոր Այվազյան կամ Գրիգոր Այվազեան, Krikor Ayvazian (1972.12.06 – 1988.11.18), տիտղոսը՝ Հայոց Մարաշի եպիսկոպոս (գահակալել է 1988.11.23 – 1997.01.21)
Առաքելական վարչարար կամ Apostolic Administrator Անդրեաս Բդուգլյան կամ Անդրէ Պըտուկլեան, André Bedoglouyan, Զմմառի պատրիարքական հոգևոր հաստատութիւն, Patriarchal Clergy Institute of Bzommar (I.C.P.B.) (1988 – 1989), տիտղոսը՝ Հայոց Կոմանայի եպիսկոպոս (1971.07.24 – 2010.04.13) և Աջակից եպարքոս Հայոց Կիլիկիո (Լիբանան) (1971.07.24 – 1994.11.05), ապա՝ Հայոց Երուսաղեմի պատրիարքական տեղապահ (Հորդանան) (1995 – 1998), Ամմանի և Հայոց Երուսաղէմի Պրոտոսինքելլոս (Հորդանան) (1998 – 2001)
Հովսեփ Արնաուտի կամ Յովսէփ Արնաուդի, Joseph Arnaouti, Զմմառի պատրիարքական հոգևոր հաստատութիւն, Patriarchal Clergy Institute of Bzommar (I.C.P.B.)  (1989.08.21 – 1992.04.10), ապա՝ Բուենոս Այրեսի Հայոց Գրիգոր Նարեկացի թեմի առաջնորդ (Արգենտինա) (1994.05.24 – 1997), Հայոց Կուրիայի եպիսկոպոս (1997 – 1999), Դամասկոսի Հայոց պատրիարքական տեղապահ (Սիրիա) (1997 – ...)
Առաքելական վարչարար կամ Apostolic Administrator Բուտրոս Մարայաթի, Boutros Marayati (1992 – ...), միաժամանակ Հալեպի Հայոց արքեպիսկոպոս (Սիրիա) (1989.08.21 – ...)


== Աղբյուր և արտաքին հղումներ ==
GCatholic with incumbent biography links
Լանգենեսի համայնք

Լանգենես, համայնք Նորվեգիայում։ Մունիցիպալիտետը պարփակում է Գաֆլֆյորդենի արևմտյան ափը։ Այն Օքսնեսի ժամանակակից վարչական կենտրոնն է և գտնվում է Լանգյոյայի մեծ կղզու վրա Վեսթերալեն կղզեխմբում։ Վարչական կենտրոնը գտնվել է Սթյո գյուղում` Լանգենես եկեղեցու արևելյան կողմում` մունիցիպալիտետի հյուսիսային մասում։


== Պատմություն ==
1919 թվականին Օքսնես վարչական միավորի հյուսիսարևմտյան մասն անջատվել է Օքսնեսից` դառնալով Լանգենեսի նոր ինքնուրույն շրջանը։ Նախապես Լանգենեսը ունեցել է 1,085 բնակչություն։ 1963 թվականին Գաֆլֆյորդենի երկայնքով գտնվող Հոլմ շրջանը (բնակչություն` 65) Լանգենեսից տեղափոխվում է Սորդլանդ մունիցիպալիտետ։ 1964 թվականի հունվարի 1-ին Լանգենսի մնացած բնակչությունը (2,037) նորից միանում է Օքսնեսի հետ։ Նախքան միավորվելը Լանգենեսն ուներ 2,037 բնակիչ։


== Լանգենես եկեղեցի ==

Լանգենես եկեղեցին կառուցվել է 1700-ական թվականներին բարոկկո ոճով։ Այն ունի 160 նստատեղ, և Հյուսիսային Նորվեգիայի փայտյա եկեղեցիներից մեկն է։


== Ծանոթագրություններ ==
(9403) Սանդուլիկ

(9403) Սանդուլիկ (անգլ.՝ Sanduleak), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,690004 ա. մ., առավելագույնը մոտենում է 2,4389 ա. մ. հեռավորության վրա և հեռանում 2,9411 ա. մ.։ Արեգակի շուրջ մեկ ամբողջական պտույտ է կատարում 1611,49 երկրային օրվա ընթացքում, իր ուղեծրով շարժվելով միջինում 0,223396 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9403) Սանդուլիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թորուտ

Թորուտ (թուրքերեն՝ Taşıtlı, քրդ.՝ Torût), գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Մնձուր գետի ձախ կողմում։


== Աշխարհագրություն ==
Գյուղը երեք կողմերից շրջափակված էր լեռներով։ Թորուտի մոտ է գտնվում Արեգի կոչվող հորդաբուխ աղբյուրները։


== Բնակչություն ==
XX դարի սկզբին ուներ 650 հայ և 150 քուրդ բնակիչ։


== Պատմամշակութային կառույցներ ==
Թորուտից արևելք գտնվում է հին բնակավայրի ավերակները՝ Ս. Տիրամայր և Ս. Համբարձում ավերակ եկեղեցիներով։ Գյուղի մոտ է գտնվում նաև Հավլորի Ս. Կարապետ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կաստրիլյո դե Դուերո

Կաստրիլյո դե Դուերո (իսպ.՝ Castrillo de Duero) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 25,77 կմ2։ Բնակչությունը՝ 148 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25,77 կմ հեռավորության վրա։


== Պատկերասրահ ==
Կառլ Անդերսոն

Կառլ Դեյվիդ Անդերսոն (անգլ.՝ Carl David Anderson, սեպտեմբերի 3, 1905(1905-09-03)[…], Նյու Յորք, Նյու Յորք, ԱՄՆ - հունվարի 11, 1991(1991-01-11)[…], Սան Մարինո, Լոս Անջելես շրջան, Կալիֆոռնիա, ԱՄՆ), ամերիկացի ֆիզիկոս։


== Կենսագրություն ==
Հիմնական աշխատանքները նվիրված են ռենտգենյան, գամմա, տիեզերական ճառագայթների և տարրական մասնիկների ուսումնասիրությանը։ 1932 թվականին Անդերսոնը տիեզերական ճառագայթների հոսքում հայտնաբերել է պոզիտրոնները, իսկ 1936 թվականին (ամերիկացի ֆիզիկոս Ս. Նեդերմեյերի հետ)՝ μ-մեզոնները (մյուոնները)։


== Մրցանակներ ==
1936 թվականին արժանացել է ֆիզիկայի Նոբելյան մրցանակի։


== Ծանոթագրություններ ==
Անս վան Դեյք

Աննա (Անս) վան Դեյք (հոլ.՝ Anna (Ans) van Dijk, դեկտեմբերի 24, 1905(1905-12-24) կամ 1905, Ամստերդամ, Նիդերլանդներ - հունվարի 14, 1948(1948-01-14) կամ 1948, Fort Bijlmer, Ամստերդամ, Հյուսիսային Հոլանդիա, Նիդերլանդներ), հոլանդացի կոլաբորացիոնիստ, հրեուհի, որը Երկրորդ համաշխարհային պատերազմի տարիներին գերմանացիների ձեռքն է հանձել բազմաթիվ հրեաների։ Եղել է Նիդեռլանդների միակ կինը, որը թշնամու հետ համագործակցության համար դատապարտվել է մահապատժի։


== Կենսագրություն ==
Եղել է Արոն վան Դեյքի և Քեթի Բինի աղջիկը։ 1927 թվականին ամուսնացել է Բրեմ Կերիդոյի հետ։ Ամուսինները բաժանվել են 1935 թվականին։ Միասեռ կապի մեջ է մտել Միպ Ստոդել անունով կնոջ հետ և Ամստերդամում բացել «Էվանի տուն» անունը կրող կանացի գլխարկների խանութ։ Խանութը նացիստների կողմից փակվել է 1941 թվականին՝ հրեաների գույքի բռնազավթման ժամանակ։ Գերմանացիները հրեաներին արգելել են ունենալ սեփական բիզնեսը կամ աշխատել նպարեղենի խանութներում։ Միպ Ստոդելը 1942 թվականին փախել է Շվեյցարիա։
Վան Դեյքը ձերբակալվել է 1943 թվականին՝ Զատկի կիրակի օրը։ Նա ձերբակալվել է նացիստական հետախուզության աշխատակից Պիտեր Սհապի կողմից, որն աշխատում էր Ամստերդամի ոստիկանության հրեական հարցերով վարչությունում։ Նացիստական հետախուզության համար աշխատելու առաջարկն ընդունելուց հետո՝ ազատ է արձակվել։ Դիմադրության շարժման անդամի քողի տակ հրեաներին առաջարկել է ապաստարան գտնելու և կեղծ փաստաթղթեր պատրաստելու օգնություն։ Այդպիսով, 145 մարդիկ, այդ թվում նաև նրա հարազատ եղբայրը՝ Վան Դեյքը և նրա ընտանիքը, հանձնվել են նացիստների ձեռքը։ Նրա զոհերից 85-ը մահացել են համակենտրոնացման ճամբարներում։ Ընդհանուր առմամբ, վան Դեյքի խղճի վրա են 700 մարդկանց սպանությունները։ Որոշ վկաների կարծիքով հենց Աննա վան Դեյքն է նացիստներին ցույց տվել Աննա Ֆրանկի և նրա ընտանիքի թաքստոցը։
Պատերազմից հետո տեղափոխվել է Հաագա, որտեղ ձերբակալվել է 1945 թվականի հունիսի 20-ին։ Նրան 23 կետերով առաջադրվել է պետական դավաճանության մեղադրանք։ 1947 թվականի փետրվարի 24-ին Ամստերդամի հատուկ դատարանը անցել է վան Դեյքի գործի քննությանը։ Նա ընդունել է իրեն առաջադրված ամբողջ մեղքը՝ նշելով, որ գործել է սպանվելու մտքից վախենալու պատճառով։ Վան Դեյքը դիմել է համաներման, սակայն 1947 թվականի սեպտեմբերին Հատուկ համաներման դատարանը վերահաստատել է դատավճիռը։ Թագավորական համաներման խնդրանքը նույնպես մերժվել է։
1948 թվականի հունվարի 14-ին Աննա (Անս) վան Դեյքը մահապատժի է ենթարկվել։ Նրան գնդակահարել են Վեսպերկարսպել բնակավայրի (ներկայումս Բեյլմերմեր) Բեյլմեր ամրոցում։ Մահապատժի նախորդ գիշերը նա մկրտվել է և միացել Հռոմի Կաթոլիկ եկեղեցուն։


== Ծանոթագրություններ ==


== Գրականություն ==
Groen Koos (1994)։ Als slachtoffers daders worden. De zaak van joodse verraadster Ans van Dijk (Dutch)։ Baarn: AMBO։ ISBN 90-263-1328-4 
Kok René, Somers Erik (1991)։ «52»։ Documentaire Nederland en de Tweede Wereldoorlog (Dutch)։ Zwolle: Waanders Uitg։ ISBN 90-6630-952-0 


== Արտաքին հղումներ ==
Het Amsterdam van Anne Frank: Verraadster Ans van Dijk ter dood veroordeeld
Geexecuteerd: Een Verraadster, Joods En Lesbisch
Կատապլեքսիա

Կատապլեքսիա, տեխնիկական տերմին, որն առաջարկել է գերմանացի ֆիզիոլոգ Փրեյերը՝ նկարագրելու այն յուրօրինակ վիճակը, որի մեջ վախի ազդեցությամբ հայտնվում են որոշ կենդանիներ։ Հանկարծակի, անսպասելի բռնելու դեպքում (փորձերը կատարվում էին հավերի, սագերի, մանր թռչունների,ինչպես նաև ծովախոզուկների, մկների, գորտերի և այլ կենդանիների վրա) կենդանին կորցնում է կամայական շարժումներ կատարելու ունակությունը և հետագայում ձեռքից բաց թողնելով՝ մնում է հանգիստ իր տեղում։ Այս դեպքում, այն չի արձագանքում արտաքին տպավորություններին և նրան կարելի է շրջել ինչպես իներտ զանգված կամ դնել ամենաանհարմար դիրքով։ Այս վիճակը որոշ ընդհանրությւններ ունի հիպնոտիկ քնի հետ և նախապես փաստացի հիպնոս էր ընդունվում, բայց Փրայերը ցույց տվեց, որ այն իր բնույթով ոչ մի ընդհանրություն չունի հիպնոսի, առավել ևս սովորական քնի հետ (ինչպես կարծում էր պրոֆեսոր Գեյբելը)։ Հանկարծակի բռնելուց հետո սկզբնական շրջանում կենդանիների մոտ հայտնաբերվում են ուժեղ վախի բոլոր նշանները․ դող, անշարժ հայացք, աղիքի ուժեղացված գալարակծկանք, ոչ կամային արտաթորում։ Այնուհետև գալիս է ամբողջական անշարժություն, որը տևում է կարճ և, հենց որ կենդանին ուշքի է գալիս, փորձում է փախչել։ Կենդանիների կատապլեքսիայի հեռավոր նմանությունը փայտացումն է, որի մեջ մարդիկ երբեմն հայտնվում են ուժեղ վախից։
Կատապլեքսիա (հին հուն․ κατάπληξις - "վախ, սարսափ, շփոթմունք", հոմանիշները՝ աֆեկտիվ անշարժություն, զգացմունքային ասթենիա, մկանային լարվածության աֆեկտիվ կորուստ, լարվածության բլոկադա, Լևենֆելդ-Գեննեբերգի սինդրոմ) նարկոլեպսիայի ախտանիշ, բնութագրվում է կարճաժամկետ նոպայանման զարգացմամբ մկանային լարվածության կորստով պայմանավորված, որի արտահայտված դեպքերում հիվանդը ընկնում է առանց գիտակցությունը կորցնելու, սովորաբար տեղի է ունենում ուժեղ հուզական ռեակցիաների ֆոնի վրա (հաճախ ծիծաղելու ժամանակ)։
Շատ դեպքերում կատապլեքսիայով հիվանդների մոտ դիտվում է մակերեսային, տագնապային, ընդհատվող քուն, որն ուղեկցվում է մղձավանջային երազներով։ Հարկ է նշել, որ հիվանդագին վիճակ առաջացնում են ոչ թե երազները, այլ հուզական ռեակցիաները, որոնք առաջանում են երազատեսություններից։ Հիվանդը տեսնում է տարբեր իրեր, հաճախ կենդանիներ, որոնք նրա մոտ առաջացնում են պայծառ հոգեկան ապրումներ։ Կատապլեքսիան սովորաբար ուղեկցվում է հետևյալ հիվանդություններով՝

ներզատիչ-վեգետատիվ խախտումներ,
զարկերակային թերճնշում,
ճարպակալում,
լիմֆոցիտոզ,
էոզինոֆիլեզ,
ամիմիա։ Ամիմիա (հուն․ a- ժխտական մասնիկ և mimikos- միմիկա, դիմախաղ)- դիմային արտահայտվածության թուլացում կամ արգելակում, որն ի հայտ է գալիս նյարդային համակարգի հիվանդությունների, որոշ հոգեկան հիվանդությունների ժամանակ։ Ամիմիան, որն առաջանում է արտաբրգային համակարգի վնասման, հանդիսանում է հուզական ռեակցիաների շարժիչ բաղադրիչների խախտման արդյունք և մտնում է ընդհանուր ակինեզիայի սինդրոմի մեջ։ Ուղեղի ճակատային բլթերի վնասման դեպքում ամիմիան պայմանավորված է հուզական ոլորտի խախտումներով և մտնում է ճակատային սինդրոմի մեջ։Նարկոլեպսիայի ընթացքում քրոնիկ, ինտելեկտուալ արատներ չեն առաջանում։ Տարիքի հետ հիվանդության հաճախականությունը նվազում է։ Հաճախ կատապլեքսիան միանում է արդեն գոյություն ունեցող քնկոտության նոպաներին, սակայն կարող է նկատվել և հակառակ պատկերը։ Տղամարդիկ հիվանդանում են ավելի հաճախ։


== Ծանոթագրություններ ==
Աստերոիդների ցանկ (16701-16800)

Աստերոիդների ցանկ (16601-16700)  • Աստերոիդների ցանկ  • Աստերոիդների ցանկ (16801-16900)
 Աստերոիդների ցանկ (16601-16700)  • Աստերոիդների ցանկ  • Աստերոիդների ցանկ (16801-16900)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Պուեբլո

Պուեբլո (իսպ.՝ pueblo - 1) «ժողովուրդ», 2) «գյուղ»), ԱՄՆ-ի հարավ-արևմուտքի հնդկացի մի խումբ ցեղերի իսպաներեն անվանումը (14-րդ դար)։
Խոսում են խոպի, սունյի, կերես, ուոանո լեզուներով։ Մինչև 19-րդ դարի կեսը երկրորդ լեզուն իսպաներենն էր, այժմ զիջում է անգլերենին։ Պուեբլոի մեծ մասը կրոնով համարվում է կաթոլիկ, պահպանվում են նաև հին շատ պաշտամունքներ ու ծեսեր։ Պուեբլո այժմյան Մեքսիկայից Հայաստանում բնակվող և դեռևս 10-րդ դարի մշակութայինագույն ցեղերի սերունդներն են։


== Դարեր ==
15-րդ դարին Պուեբլոն սփռվել է Ռիո Դրանդե գետի ու դրա վտակների հովիտներում, ինչպես նաև ներկայիս Նյու Մեքսիկո և Արիզոնա նահանգների անապատային սարահարթերում՝ զբաղվելով հողագործությամբ ու արհեստներով։


== Տնտեսություն ==
Արլիգոնը (գետային) և Արմավիլի (անապատային) Պուեբլո ունեին զարգացման տարբեր մակարդակ, առաջիններն զբաղվում էին ոռոգովի հողագործությամբ և կանգնած էին դասակարգային հասարակության շեմին, երկրորդները՝ ողողովի ու անջրդի հողագործությամբ՝ զգալիորեն պահպանելով մայրաքաղաք։


== Գրականություն ==
Народы и религии мира / под ред. В. А. Тишкова. — М., 1998.
Уайт Л. Пуэбло Санта-Аны, Нью-Мексико // Избранное։ Наука о культуре / Пер. с англ. — М.։ «Российская политическая энциклопедия» (РОССПЭН), 2004. — 960 с. — С. 464—950. — (Серия «Культурология. XX век»). — ISBN 5-8243-0480-7
Уайт Л. Пуэбло Сиа, Нью-Мексико // Избранное։ Зволюция культуры / Пер. с англ. — М.։ «Российская политическая энциклопедия» (РОССПЭН), 2004. — 1064 с. — С. 641—1047. — (Серия «Культурология. XX век»). — ISBN 5-8243-0483-1
Шульц Д. У. Сын племени навахов // Ловец орлов и другие повести / Пер. с англ. — М.։ Мысль, 1991. — 748 с. — С. 298—378. — ISBN 5-244-00364-X
Языки и диалекты мира / под ред. В. Н. Ярцевой., 1982.
Dozier E.R. The Pueblo Indiens of North America? — N.Y., 1970.
Tyler H.A. Pueblo gods and myths. — Norman, 1964.
Կարինա Կապուր

Կարինա Կապուր (հինդի` करीना कपूर, ամուսնական անունը` Կարինա Կապուր Խան, սեպտեմբերի 21, 1980(1980-09-21), Մումբայ, Հնդկաստան), հնդիկ դերասանուհի։ Կապուրների դերասանական դինաստիայի չորրորդ սերնդի ներկայացուցիչներից մեկն է։ Հանդիսանում է Հնդկաստանի ամենաբարձր վարձատրվող դերասանուհիներից մեկը։ Արժանացել է բազմաթիվ պարգևների ու մրցանակների` այդ թվում լավագույն դեբյուտի և Filmfare Awards-ի մրցանակներին։


== Կենսագրություն ==
Կարինա Կապուրը ծնվել է դերասան Ռանդհիր Կապուրի և դերասանուհի Բաբիտայի ընտանիքում։ Հանրահայտ Ռաջ Կապուրի թոռնուհին է։ Դերասաններ Ռիշի Կապուրն ու Ռաջիվ Կապուրը նրա հորեղբայրներն են։ Կարինա Կապուրի ավագ քույրը դերասանուհի Կարիսմա Կապուրն է։ Սկզբնական կրթությունը Կարինան ստացել է մասնավոր դպրոցում, այնուհետև Մումբայի քոլեջներից մեկում։ Եռամսյա դասընթաց է անցել Հարվարդի համալսարանում, որից հետո սովորել է իրավաբանական քոլեջում։ Մեկ տարի անց ստացել է դերասանի մասնագիտական կրթություն։
Համաձայն Կապուրների ընտանիքում տիրող ավանդույթի, կանայք, ի տարբերություն տղամարդկանց, ամուսնանալուց հետո դադարում էին կինոյում նկարահանվելուց, որը հաճախ հանգեցնում էր կոնֆլիկտային իրավիճակների։ Կարինան և իր քույրը՝ Կարիսման, առաջին անգամ խախտեցին այդ ավանդույթը՝ շարունակելով նկարահանվել։
Կարինա Կապուրի կինոդեբյուտը կայացել է 2000 թվականին նկարահանված «Մերժվածները» կինոնկարում, որտեղ նրա խաղընկերը Աբհիշեկ Բաչչանն էր։ Այդ ֆիլմում կատարած դերի համար նա արժանացել է Filmfare Award-ի մրցանակին՝ կանացի լավագույն դեբյուտային դերի համար։ Նրա հաջորդ՝ «Սիրո հմայքը» (2001 թ.) կինոնկարը միանգամից ճանաչում բերեց դերասանուհուն։ 2001 թվականին նկարահանված պատմական «Կայսրը» ֆիլմը, որտեղ Կարինան կատարել է գլխավոր հերոսուհու դերը, ցուցադրվել է Վենետիկի և Տորոնտոյի կինոփառատոներում։ Նույն թվականին Կարան Ջոհարի նկարահանած «Եվ թախծի, և ուրախության մեջ» կինոնկարը մեծ հաջողություն ունեցավ արտասահմանում։ 2009 թվականին նկարահանված «3 ապուշներ» կինոնկարը ընդունվեց ջերմությամբ և չորս տարի շարունակ համարվում էր ամենաշահութաբեր ֆիլմը՝ հավաքելով Հնդկաստանում մոտ 36 միլիոն դոլար, իսկ համաշխարհային կինոշուկայում ` 20 միլիոն դոլար։ Այդ ընթացքում Կարինան վաստակել է այնպիսի տիտղոսներ, ինչպիսիք են «ոճի սրբապատկեր» և «Ասիական ամենասեքսուալ կին»։ 2011 թվականին նա արժանացել է «Բոլիվուդի ամենաշատ պահանջարկ ունեցող դերասանուհի» մրցանակին։
Կարինա Կապուրի մասնակցությամբ այլ ֆիլմերից են «Դավադիր անծանոթը» (2001 թ.), «Ապրիր ինձ համար» (2002 թ.), «Ես խենթանում եմ սիրուց» (2003 թ.), «Սիրո տխուր պատմություն» (2005 թ.), «Երբ մենք հանդիպեցինք» (2007 թ.), «Անհավանական սեր» (2009 թ.), «Ես սիրում եմ քեզ, մայրիկ» (2010 թ.), «Հերոսուհին» (2012 թ.), «Գեղեցկուհի, դու իմ սերն ես» (2014 թ.) և այլն։


== Անձնական կյանքը ==
2004 թվականից՝ երեք տարի շարունակ Կարինան հանդիպում էր դերասան Շահիդ Կապուրի հետ, սակայն 2007 թվականից նա սիրավեպ սկսեց դերասան Սաիֆ Ալի Խանի հետ, ով մինչ այդ ամուսնացած էր եղել դերասանուհի Ամրիտա Սինգհի հետ և ուներ երկու երեխա։ 2012 թվականին Կարինա Կապուրն ու Սաիֆ Ալի Խանն ամուսնացել են։


== Մասնակի ֆիլմագրություն ==


== Ծանոթագրություններ ==
Հենրիխ Ֆուլդս

Հենրիխ Ֆուլդս (որոշ աղբյուրներում Հենրիխ Ֆոլդս,, անգլ.՝ Henry Faulds, հունիսի 1, 1843(1843-06-01), Բեյթ - մարտի 19, 1930(1930-03-19)), շոտլանդացի բժիշկ  և գիտնական, իր ներդրումն է ունեցել մատնահետքերի ուսումնասիրության մեջ։


== Վաղ տարիներ ==
Ֆոլդսը ծնվել է Շոտլանդիայի Բեյթ քաղաքում` պրեսբերիացի ընտանիքում։ 13 տարեկանում նա ստիպված է եղել լքել դպրոցը՝ ֆինանսական օգնություն ցույց տալով իր ընտանիքին և տեղափոխվել Գլազգո, որտեղ սկսել է աշխատել։ 21 տարեկանում նա սկսեց դասեր տալ Գլազգոյի համալսարանում մաթեմատիկայի, տրամաբանության, լատիներեն, հունարենի և աստվածաբանության բաժիններում։ Չորս տարի անց, երբ նա 25 տարեկան էր, Ֆոլդսը որոշեց, որ իր մասնագիտությունը բժշկությունն է և մտավ Անդերսոնի քոլեջ, որից հետո ստացավ բժշկական լիցենզիա և դարձավ Շոտլանդիայի եկեղեցու բժշկական միսիոներ։
1873 թվականի հուլիսին Ֆոլդսը առաջարկ է ստացել Շոտլանդիայի Միացյալ Պրեսբերիայի եկեղեցուց ՝ առաքելություն դեպի Ճապոնիա։ Նույն թվականի սեպտեմբերին նա ամուսնանում է Իզաբելլա Ուիլսոնի հետ։ Նորապսակները տեղափոխվում են Ճապոնիա։


== Կյանքը Ճապոնիայում ==
1875 թվականին Ֆոլդսը ստեղծում է հիվանդանոց Տոկիոյի Ցուկիձի շրջանում։ Հիվանդանոցում իր աշխատանքից բացի, նա դասախոսություններ է տալիս բժշկական ուսանողներին, ճապոնացի վիրաբույժներին դասավանդում է ֆիզիոլոգիա, Դարվինիզմ  և հակասեպտիկ սկզբունքներ։ Նաև խորհրդակցում է իշխանությունների հետ տիֆոիդ տապի, խոլերայի, կատաղության կանխարգելման վերաբերյալ։ Նա դարձավ առաջին օտարերկրյա բժիշկը, որին թույլ է տրվել դիահերձումներ կատարել։ Ֆոլդսը հիմնել է Ճապոնիայում կույրերի համար առաջին հասարակությունը ՝ Ռակուզենկայը, իսկ ավելի ուշ՝ նաև կույրերի համար նախատեսված դպրոցը։
Նա ոչինչ չէր լսել Հերշելի և նրա իր փորձերի մասին։ 1880 թվականին նա  Լոնդոնի «Բնություն» ամսագրին նամակ  էվ ուղարկել  , որտեղ նա գրում է. «1879 թվականին ես ուսումնասիրեցի Ճապոնիայում հայտնաբերված անոթների մի քանի կտորներ և ուշադրություն հրավիրեցի մատնահետքերի վրա, որոնք առաջացել են, ըստ երևույթին, երբ կավը դեռ փափուկ էր։ Այդ մատնահետքերի ուսումնասիրությունը ինչ դրդոց, որ նորից վերադառնամ այդ խնդրին»։
Իսկապես, 1879- 1880 թվականներին Ֆոլդսը հավաքեց մատնահետքերի մեծ հավաքածու և ուսումնասիրեց դրանց պապիլյար գծերը։ Եղել է դեպք, երբ գողը բարձրացել է Ֆուլդսի տան մոտակայքում սպիտակեցված ցանկապատի վրա։ Ֆոլդսին ասացին, որ ցանկապատի վրա ակնհայտորեն երևում են մատնահետքեր։ Շուտով հայտնի դարձավ, որ գողը ձերբակալվել է։ Ֆոլդսը Ճապոնիայի ոստիկանությանը խնդրեց վերցնել բանտարկյալի մատնահետքերը։ Համեմատելով դրանք ցանկապատի վրա տպվածի հետ, նա պարզեց, որ դրանք տարբեր են։ Նա եզրակացրեց, որ կալանավորված է այլ անձ։ Եվ նա ճիշտ էր։ Մի քանի օր անց իրական գողը ձերբակալվեց։ Ֆոլդսը այս անգամ նույնպես վերցրեց նրա մատնահետքերը։ Նրանք ճշգրտորեն համընկնում էին ցանկապատի վրա տպված նկարների վրա։ Սա դատական մատնահետքերի նույնականացման բնորոշ օրինակ էր։


== Հիմնական աշխատանքներ ==
«On the Skin-furrows of the Hand» (1880),
«Guide to Finger-print Identification» (1905),
«Dactylography, or the Study of Finger-prints» (1912),
«A Manual of Practical Dactylography» (1923).


== Ծանոթագրություններ ==


== Գրականություն ==
Эдмонд Локар. Руководство по криминалистике. — Москва: Юридическое издательство НКЮ СССР, 1941. — С. 544.
Юрген Торвальд. Сто лет криминалистики. — Москва: Издательство «Прогресс», 1974. — С. 440.
Kent

Քենթ (Kent), ծխախոտի ամերիկյան ապրանքանիշ, որն արտադրվում է R. J. Reynolds Tobacco ընկերության կողմից՝ ԱՄՆ-ում և British American Tobacco ընկերության կողմից՝ ամենուր։


== Պատմություն ==
Kent ապրանքանիշի թողարկումն սկսվել է 1952 թվականի մարտին ամերիկյան Lorillard ընկերության կողմից։ Դրանք երկար ու թանկ ծխախոտներ էին՝ փափուկ տուփի մեջ, որոնք ավանդական էին 1950-ականների Ամերիկայի համար։ Ապրանքանիշն անվանակոչվել է ընկերության այն ժամանակվա տիրոջ՝ Հարբերտ Քենթի պատվին։
1952 թվականին «Kent» ծխախոտներում առաջին անգամ կիրառվել են զտիչներ։ 
1952 թվականի մարտից մինչև 1956-ի մայիսն ընկած շրջանում «Kent» ծխախոտի զտիչները կազմված էին ասբեստի տարաձևություններից, այժմ օգտագործվում են ածխային զտիչներ։
Ապրանքանիշը պատկանում է British American Tobacco ընկերությանը։


== «Kent» ծխախոտի տեսակներ ==

Նախկինում ծխախոտները թողարկվում էին նաև մենթոլով երեք տեսակով, խեժի և նիկոտինի համապատասխան չափաբաժնիններով որոնք ցուցադրված են աղյուսակում։
2006 թվականին տեղի ունեցավ ռեբրենդինգ, մշակվեց փաթեթների նոր դիզայն։
2010 թվականին մեկնարկեց ռուսական շուկայի համար նոր արտադրանք՝ Kent Convertibles։ Այս ապրանքանիշի ծխախոտի զտիչը կիսով չափ կազմված է ածխային մասից և կիսով չափ՝ ացետատներից, որոնց ներսում կա թարմացնող համով ժելատինային պարկուճ։ Ծխելիս զտիչի վրայի պատկերանիշին սեղմելն ակտիվացնում է պարկուճը, որը ծխախոտի համը փոխում է մենթոլի նման թարմեցնող անանուխի համի։
2013 թվականին թողարկվեց ակտիվացող պարկուճի համով ևս մեկ տարբերակ՝ Kent iMix-ը։  


== Ծանոթագրություններ ==


== Արտաքին հղումներ ==
«British American Tobacco Ռուսաստան» պաշտոնական կայք
«Kent» պաշտոնական կայք Archived 2012-01-03 at the Wayback Machine.
Սպիտակ ռուսական կոկտեյլ

«Սպիտակ ռուսական» (ռուս.՝ Белый русский), կոկտեյլ  սերուցքային կոկտեյլների խմբից, որը պատրաստվում է օղու  և սուրճի լիկյորի հիման վրա։
«Մեծ Լեբովսկի» ֆիլմից Ջեֆրի Լեբովսկու սիրած ըմպելիքն է։ Ֆիլմի թողարկումից հետո կոկտեյլը ձեռք է բերել ժողովրդականություն՝ դադարելով համարվել «կանանց» կոկտեյլ։


== Պատմություն ==
Այս խմիչքի մասին առաջին տպագիր հիշատակումը հանդիպում է Oakland Tribune թերթի 1965 թվականի նոյեմբեր 21-ի համարում։ Այդ ժամանակ էլ այն ներառվել է IBA-ի (Բարմենների միջազգային ասոցիացիա) ժողովածուում հետևյալ բաղադրատոմսով. «5/10 չեզոք օղին և 5/10 սուրճի լիկյորը լցնել սառույցով լի օլդ ֆեենի մեջ, ավելացնել մեկ թեյի գդալ հարած սերուցք և չխառնել»։ 1993 թվականին ժողովածուում բաղադրատոմսը ներկայացվել է հետևյալ կերպ. «5/10 օղի, 3/10 սուրճի լիկյոր և 2/10 հարած սերուցք»։
IBA-ի ժամանակակից բաղադրատոմսի համաձայն՝ պետք է ավելացնել թարմ սերուցք, ոչ թե հարած, ապա նրբորեն խառնել։


=== Տարբերակներ ===
«Սպիտակ ռուսական» կոկտեյլի հիման վրա ստեղծվել են մի շարք կոկտեյլներ, որոնք տարբերվում են հիմնական բաղադրիչներով.

«Սպիտակ կուբացի» (White Cuban) — օղու փոխարեն օգտագործվում է ռոմ,
«Սպիտակ աղբ» (White Trash) — օղու փոխարեն օգտագործվում է վիսկի,
«Կապույտ ռուսական» (Gay Russian) — Կալուա լիկյորի  փոխարեն օգտագործվում է բալի լիկյոր,
«Կեղտոտ ռուսական» (Dirty Russian) — սերուցքը փոխարինվում է շոկոլադային կաթով։


== Մշակույթում ==
Ջեֆրի Լեբովսկու սիրած ըմպելիքն է «Մեծ Լեբովսկի» ֆիլմում։
«The IT Crowd» հեռուստասերիալի հերոս Մորիս Մոսիի սիրված ըմպելիքն է։
Լոուրենս Մեդոքսի սիրած ըմպելիքն է «Ինչպե՞ս կորցնել ընկերներին և բոլորին ստիպել քեզ ատել» ֆիլմում։
«Խենթ երեսնյակ» ֆիլմի հերոս Քեյթի սիրելի ըմպելիքն է։
Կոկտեյլ, որը խմում է «Marillion» խմբի տեքստերի և երաժշտության հեղինակ Ֆիշը (Fish) (սկավառակ «Clutching At Straws», 1987)։
«Կատու կինը» ֆիլմում գլխավոր հերոսուհին  սրճարանում պատվիրում է այս կոկտեյլը, միևնույն ժամանակ հերթականությամբ չեղարկելով բոլոր բաղադրիչները, բացառությամբ սերուցքի։


== Ծանոթագրություն ==


== Արտաքին հղումներ ==
White Russian (անգլ.)
Աշոտ Լուսենց

Աշոտ Ղուկասի Ղարագյոզյան (սեպտեմբերի 11, 1911(1911-09-11), Հավարիք, Ադրբեջան - 1986), հայ բանաստեղծ, թարգմանիչ, ԽՍՀՄ գրողների միության անդամ 1936 թվականից, ԽՄԿԿ անդամ 1943 թվականից։ Սկզբում ունեցել է երկու գրական անուն՝ Բայլեր (Բայրոն անվան առաջին մասի և Շիլլեր անվան երկրորդ մասի մեկտեղումը) և Լուսենց՝ (լույս բառարմատով հորինված ազգանուն)։ Հետագայում նախապատվությունը տվել է Լուսենցին և հայտնի դարձել Աշոտ Լուսենց անունով։


== Կենսագրություն ==
Աշոտ Ղարագյոզյանը ծնվել է 1911 թվականի սեպտեմբերի 11-ին, Ելիզավետպոլի նահանգի Արեշի գավառի Հավարիք (այժմ՝ Ադրբեջանական ԽՍՀ Եվլախի շրջանում) գյուղում։ 1925 թվականին ավարտել է Արմավիր քաղաքի (Հյուսիսային Կովկաս) Նալբանդյանի անվան հայկական դպրոցը, 1929 թվականին՝ Դոնի Ռոստովի Մյասնիկյանի անվան հայկական մանկավարժական տեխնիկումը։ 1929-1932 թվականներին հայոց լեզու է ավանդել Արմավիրի և Սոչիի հայկական դպրոցներում։ 1932 թվականին աշխատել է Դոնի Ռոստովի «Գրոհ» հայկական թերթում։ 1933-1934 թվականներին ծառայել է խորհրդային բանակում։ 1934-1937 թվականներին աշխատել է «Խորհրդային Հայաստան» օրաթերթում։ 1941 թվականին ավարտել է Երևանի պետական համալսարանի բանասիրական ֆակուլտետը։ 1941-1946 թվականներին ծառայել է խորհրդային բանակում։ 1946-1959 թվականներին աշխատել է «Գրական թերթ»-ի և «Խորհրդային գրականություն» ամսագրի խմբագրություններում։ 1959-1972 թվականներին ավագ խմբագիր է եղել «Հայաստան» հրատարակչությունում։


== Երկեր ==
Շինարարության բարիկադներում, Մոսկվա-Ռոստով-Դոն, ԽՍՀՄ ժողովուրդների կենտրոնական հրատարակչություն, 1931, 36 էջ։
Երգեր հաղթական վերելքի, Մոսկվա-Ռոստով-Դոն, ԽՍՀՄ ժողովուրդների կենտրոնական հրատարակչություն, 1931, 64 էջ։
Երբ խրխնջում են ձիերը, Ռոստով-Դոն, «Հյուսիսային Կովկաս» հրատարակչություն, 1932, 54 էջ։
Սիրո գիրք, Ե., Հայպետհրատ, 1948, 54 էջ։
Աստղերը կանչում են, Ե., Հայպետհրատ, 1962, 148 էջ։
Հայրենաշունչ, Ե., «Հայաստան», 1969, 204 էջ։
Իմ աշխարհը, Ե., «Խորհրդային գրող», 1979, 136 էջ։Թարգմանություններ (ռուսերենից)

Պուշկին Ա. Ս., Երկեր 5 հատորով, հ. 1 (գրքի մեջ մտնող բանաստեղծությունների զգալի մասը թարգմանել է Ա. Լուսենցը), Ե., Հայպետհրատ 1954, 471 էջ։
Պուշկին Ա. Ս. Երկեր 5 հատորով, հ 2 (գրքի մեջ մտնող «Գնչուներ» և «Հեքիաթ Սալթան թագավորի մասին» պոեմները թարգմանել է Ա. Լուսենցը) Ե., Հայպետհրատ, 1955, 370 էջ։
Լյաշենկո Վ., Պատժող քաղաքը, Ե., Հայպետհրատ, 1964, 84 էջ։
Այթմատով Չինգիզ, Երեք վիպակ (գրքի երեք վիպակներից երկուսը՝ «Մայրական դաշտը» և Առաջին ուսուցիչը», թարգմանել է Ա. Լուսենցը), Ե., «Հայաստան», 1965, 284 էջ։
«Թարգմանչաց արվեստ» շտեմարան։


== Ծանոթագրություններ ==
Կազարմա 368 կմ

Կազարմա 368 կմ (ռուս.՝ Казарма 368 км), գյուղ Ռուսաստանի, Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտմախոր

Մոնտմախոր (իսպ.՝ Montmajor), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բերգեդա շրջանում։ Տարածքը կազմում է 76,5 կմ²։ Բնակչությունը՝ 483 մարդ (2010 թվականի տվյալներով)։


== Ժողովրդագրություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2008-04-09 at the Wayback Machine.
Página web del Ayuntamiento Archived 2008-04-09 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Datos estadísticos
Հունաստանի լճերի ցանկ


== Բնական լճերը Հունաստանում ==

Կենտրոնական Հունաստան
Ամվրակիա
Դիստոս
Լիսմաչիա
Օզերոս
Սալտինի
Վոուկարիա
Իլիկի
Տրիչոնիդա
Վոուլիգամենի
Կրետե
Կոուրնաս
Օզերոս
Էպիրուս
Իոնինա
Մորֆի
Մակեդոնիա
Չիմատիդիտա
Դոիրանի
Կաստորիա
Կորոնիա
Պրեսպա
Միկրի Պրեսպա
Վեգորիտիդա
Վոլվի
Զազարի

Քրակիա
Միթրիկո
Վիստոնիդա
Պելոպոնես
Կաիաֆաս
Լամիա
Ստիմֆալի
Մոլիգմենի
Տակա


=== Բնական լճեր ===
Կոպաիս
Կարլա


== Արհեստական լճեր ==
Կենտրոնական Հունաստան
Էվինոս
Կոստրակի
Կրեմաստա
Մարաթոն
Մորնոս
Ստրատոս
Մակեդոնիա
Կերկինի
Պոլիֆիտոս
Պելոպոնես
Դոքա
Լադոն
Պինեիոս Lake
Թսիվլոս
Թեսալիա
Պլաստիրաս


=== Ապագա արհեստական լճեր ===
Կարլա (դեռ ստեղծված չէ)


== Տվյալներ ==
Պոլյուշկո

Պոլյուշկո (ուկրաիներեն՝ Полюшко, Ղրիմի թաթարերեն՝ Polüşko), գյուղ Ուկրաինայի Սևաստոպոլի Նախիմովի շրջանում։
2001 թվականի տվյալներով Պոլյուշկո գյուղում բնակվում էր 1 595 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)